B4-0405/95

Ψήφισμα σχετικά με την οδηγία 94/80/ΕΚ του Συμβουλίου της 19 Δεκεμβρίου 1994 περί των λεπτομερών κανόνων άσκησης του δικαιώματος του εκλέγειν και εκλέγεσθαι κατά τις δημοτικές και κοινοτικές εκλογές από τους πολίτες της Ένωσης που κατοικούν σε κράτος μέλος του οποίου δεν είναι υπήκοοι

Το Ευρωπαϊκό Κοινοβούλιο,

- έχοντας υπόψη το άρθρο 8Β της Συνθήκης ΕΚ και, ιδιαίτερα, την παράγραφο 1 του άρθρου αυτού,

- έχοντας υπόψη την Οδηγία 94/80/ΕΚ του Συμβουλίου της 19 Δεκεμβρίου 1994 περί των λεπτομερών κανόνων άσκησης του δικαιώματος του εκλέγειν και εκλέγεσθαι κατά τις δημοτικές και κοινοτικές εκλογές από τους πολίτες της Ένωσης που κατοικούν σε κράτος μέλος του οποίου δεν είναι υπήκοοι ((ΕΕ L 368 της 31.12.1994, σ. 38)),

- έχοντας υπόψη τη γνωμοδότησή του της 26ης Οκτωβρίου 1994 σχετικά με την πρόταση οδηγίας του Συμβουλίου περί των λεπτομερών κανόνων άσκησης του δικαιώματος του εκλέγειν και εκλέγεσθαι κατά τις δημοτικές και κοινοτικές εκλογές από τους πολίτες της Ένωσης που κατοικούν σε κράτος μέλος του οποίου δεν είναι υπήκοοι ((ΕΕ C 323 της 21.11.1994, σελ. 75)),

Α. λαμβάνοντας υπόψη ότι η παράγραφος 1 του άρθρου 8Β της Συνθήκης για την Ευρωπαϊκή Ένωση καθιερώνει το δικαίωμα του εκλέγειν και του εκλέγεσθαι, για κάθε πολίτη της Ευρωπαϊκής Ένωσης που κατοικεί σε κράτος μέλος του οποίου δεν είναι υπήκοος, στο κράτος μέλος του οποίου κατοικεί, υπό τους ίδιους όρους που ισχύουν και για τους υπηκόους αυτού του κράτους και προβλέπει, επίσης, ότι οι λεπτομερείς κανόνες άσκησης του δικαιώματος αυτού καθορίζονται από το Συμβούλιο, μετά από πρόταση της Επιτροπής, ενώ προβλέπει την δυνατότητα παρεκκλίσεων όταν κάτι τέτοιο δικαιολογείται από ιδιαίτερα προβλήματα σε ένα κράτος μέλος,

Β. λαμβάνοντας υπόψη ότι στην ίδια αυτή παράγραφο ορίζεται πως το Συμβούλιο ζητεί τη γνώμη του Ευρωπαϊκού Κοινοβουλίου πριν εγκρίνει τις σχετικές διατάξεις,

Γ. λαμβάνοντας υπόψη ότι δεν ζητήθηκε η γνώμη του Ευρωπαϊκού Κοινοβουλίου σχετικά με τα αναφερόμενα στην παράγραφο 2 του άρθρου 12 του κειμένου που ενέκρινε το Συμβούλιο,

Δ. λαμβάνοντας υπόψη ότι η παρούσα Συνέλευση που εκπροσωπεί τους ευρωπαίους πολίτες, έχει ως βασική αποστολή την υπεράσπιση των συμφερόντων των πολιτών αυτών[semigr ] υπολογίζοντας, κατά συνέπεια τη βλάβη που θα μπορούσε να προκαλέσει στους ευρωπαίους πολίτες η άσκηση των δικαιωμάτων που προβλέπουν οι συνθήκες απέναντι στην ενέργεια αυτή του Συμβουλίου,

Ε. εκτιμώντας ότι, με την επιφύλαξη των ανωτέρω, το Ευρωπαϊκό Κοινοβούλιο είναι υποχρεωμένο να επαγρυπνεί για τον απόλυτο σεβασμό της θεσμικής ισορροπίας, όπως ορίζουν οι συνθήκες,

ΣΤ. λαμβάνοντας υπόψη ότι ούτε το Συμβούλιο ούτε η Επιτροπή ενημέρωσαν το Ευρωπαϊκό Κοινοβούλιο, σε όλη τη διάρκεια της νομοθετικής διαδικασίας, σχετικά με την προαναφερθείσα διάταξη,

Ζ. λαμβάνοντας υπόψη ότι το ευρωπαϊκό οικοδόμημα βασίζεται στις εξής θεμελιώδεις αρχές:

- θεσμική ισορροπία όσον αφορά τη διαδικασία θέσπισης των κοινοτικών διατάξεων,

- μη διάκριση μεταξύ των πολιτών της Ένωσης[semigr ] η αρχή αυτή συνεπάγεται την εκ μέρους των κρατών μελών επιμελή και μετά ζήλου επίδοση στη μεταφορά των κοινοτικών κανόνων στο εθνικό τους δίκαιο, με στόχο να επιτραπεί, χωρίς αδικαιολόγητες καθυστερήσεις, η ουσιαστική εφαρμογή των δικαιωμάτων που κατοχυρώνονται από τις Συνθήκες,

1. εκφράζει την διαφωνία του όσον αφορά τον τρόπο με τον οποίον συμπεριελήφθη στο κείμενο της οδηγίας η διάταξη που αποτελεί την παράγραφο 2 του άρθρου 12[semigr ]

2. λυπάται διότι η ενέργεια αυτή έκανε αδύνατη οποιαδήποτε συζήτηση σε επίπεδο κοινής γνώμης σχετικά με μία διάταξη που καταργεί ένα δικαίωμα το οποίο καθιέρωσε η Συνθήκη για την Ευρωπαϊκή Ένωση ως βασικό στήριγμα της έννοιας του Ευρωπαίου πολίτη[semigr ]

3. πιστεύει ότι αφαιρώντας από το Ευρωπαϊκό Κοινοβούλιο τη δυνατότητα γνωμοδότησης σχετικά με τη διάταξη αυτή πριν εγκριθεί από το Συμβούλιο, του αφαιρέθηκε το νόμιμο δικαίωμα να ασκήσει τη λειτουργία που του επεφύλαττε η παράγραφος 1 του άρθρου 8Β της Συνθήκης ΕΚ[semigr ]

4. υπενθυμίζει ότι ο σεβασμός της θεσμικής ισορροπίας, όπως αυτή καθορίζεται στις Συνθήκες, θα πρέπει να εμπνέει όλες ανεξαιρέτως τις ενέργειες των Θεσμικών Οργάνων της Ευρωπαϊκής Ένωσης[semigr ] ότι η λειτουργία τους θα πρέπει να είναι δημοκρατική και αποτελεσματική και ότι κάθε ένα από αυτά θα πρέπει να ασκεί τις αρμοδιότητες που του έχουν ανατεθεί[semigr ]

5. εκτιμά, σύμφωνα με όλα τα ανωτέρω ότι η προαναφερθείσα ενέργεια του Συμβουλίου δύσκολα συμβιβάζεται με τις θεμελιώδεις αρχές της Ευρωπαϊκής Ολοκλήρωσης και, ιδιαίτερα, με την αρχή της διαφάνειας και του στόχου της εγγύτητας προς τους πολίτες[semigr ]

6. αποδοκιμάζει οιαδήποτε ενέργεια από πλευράς κράτους μέλους η οποία, με πρόσχημα το γράμμα του νόμου, εισάγει στην πράξη αδικαιολόγητη διάκριση μεταξύ των πολιτών της Ένωσης[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή, στις κυβερνήσεις και τα κοινοβούλια των κρατών μελών.